C 495/30
SK
Úradný vestník Európskej únie
29.12.2022
Rámček 3: Hlavné politiky a opatrenia aktualizovaných NEKP v oblasti spravodlivej transformácie — Podporovať zlepšenie energetickej účinnosti, a to aj v odvetví cenovo dostupného sociálneho bývania, Poskytovať finančné stimuly a poradenstvo jednotlivcom, a to s náležitou pozornosťou venovanou oddeleným pohnútkam medzi majiteľmi a nájomníkmi a vývoju nákladov na bývanie, — Poskytovať na mieru šité informácie a poradenstvo všetkým odberateľom, a najmä zraniteľným domácnostiam, a to aj prostredníctvom digitálnych nástrojov, o tom, ako znížiť dopyt po energii a ich účty za energiu.
Zacieliť opatrenia na úspory energie na spotrebné a výrobné činnosti s vysokým dopytom po energii, — Posilňovať postavenie spotrebiteľov energie uľahčovaním prístupu k energii z obnoviteľných zdrojov, zjednodušením povoľovacích postupov a ďalším rozvojom samozásobovania prostredníctvom občianskych komunít a komunít vyrábajúcich energiu z obnoviteľných zdrojov, spolu s kampaňami, a to s osobitným zameraním na zraniteľné skupiny a spotrebiteľov, ktorí žijú vo vidieckych oblastiach a vzdialených regiónoch (napr. v najvzdialenejších regiónoch EÚ (40)), — Vyhýbať sa prekážkam udržateľnej dopravy vrátane cenovej dostupnosti pre zraniteľné domácnosti, a to opatreniami priamej podpory a rozvojom potrebnej infraštruktúry, — Podporovať prístup ku kvalitnému zamestnaniu, najmä prostredníctvom verejných služieb zamestnanosti, individualizovanej pomoci pri hľadaní pracovného miesta a iných opatrení aktívnej politiky trhu práce (napr. vzdelávacích kurzov, stimulov na zamestnávanie a zmenu pracovného miesta, cielených a časovo ohraničených programov zamestnanosti, systémov podpory v oblasti učňovskej prípravy a kvalitných stáží), — Podporovať vytváranie pracovných miest a podnikanie v oblasti zelených činností, napríklad finančnými a nefinančnými opatreniami, ktorými sa zabezpečí prístupná podpora pre nedostatočne zastúpené a zraniteľné skupiny a podnieti presadzovanie zelených kritérií na vyhodnotenie ponúk pre podnikateľov, — Vybaviť ľudí správnymi zručnosťami na prístup ku kvalitným pracovným miestam a riešenie nedostatku pracovných síl v oblasti zelenej a digitálnej transformácie, a to podporou 1. inkluzívneho vzdelávania a odbornej prípravy v súlade s prognózami zručností a prostredníctvom partnerstiev so zainteresovanými stranami, ako je Pakt o zručnostiach (41); 2. systémov učňovskej prípravy, platených stáží a systémov pozorovania pri práci; 3. odbornej prípravy dospelých v záujme rekvalifikácie a zvyšovania úrovne zručností, napríklad prostredníctvom individuálnych vzdelávacích účtov (42), všeobecne uznávaných kurzov alebo zapojením sa do Paktu EÚ o zručnostiach (43), — Zabezpečiť vyvážený a rovnocenný prístup k vzdelávaniu a pracovným príležitostiam na všetkých úrovniach a vo všetkých odvetviach, napríklad znižovaním súčasnej rodovej nerovnováhy, ktorá je doposiaľ charakteristická pre študentov v oblasti STEM a odvetvie energetiky, — Zabezpečiť spravodlivé daňovo-dávkové systémy a sociálnu ochranu na podporu najviac zasiahnutých osôb a domácností, najmä tých v zraniteľnom postavení, a to aj 1. cielenou a dočasnou priamou podporou príjmu, ktorá dopĺňa investičné opatrenia; 2. presunom daňového zaťaženia príjmov z práce smerom k ekologickým cieľom a 3. poskytovaním inovačných schém na prechod zo zamestnania do zamestnania s cieľom zabezpečiť príjmovú istotu počas zmien postavenia na trhu práce.
(40) EÚ má deväť najvzdialenejších regiónov, ktoré sa nachádzajú v západnom Atlantiku, Karibiku, amazonskom pralese a v Indickom oceáne.
Celkovo sú domovom pre 4,8 milióna občanov.
Najvzdialenejšie regióny tvoria ostrovy, súostrovia a jedno pevninské územie (Francúzska Guyana), ktoré nie sú súčasťou európskej kontinentálnej siete.
V zmysle článku 5 ods.
1 písm.
e) bodu iv) nariadenia o riadení by členské štáty pri stanovovaní cieľových hodnôt v oblasti energie z obnoviteľných zdrojov mali zohľadniť zemepisné, environmentálne a prírodné obmedzenia vrátane obmedzení neprepojených oblastí a regiónov.
(41) https://pact-for-skills.ec.europa.eu/index_en.
(42) Odporúčanie Rady týkajúce sa individuálnych vzdelávacích účtov.
(43) Pozri aj správu JRC, Czako V. Skills for the clean energy transition (Zručnosti pre prechod na čistú energiu), Úrad pre vydávanie publikácií Európskej únie, Luxemburg, 2022, JRC129676.